**ՀԻՄՆԱՎՈՐՈՒՄ**

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 23-Ի «ՎԱՆԱՁՈՐ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ» ԹԻՎ 167-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է՝

ՀՀ կառավարության 2020 թվականի հոկտեմբերի 8-ի «ՀՀ 2020 թվականի պետական բյուջեում վերաբաշխում և ՀՀ կառավարության 2019 թվականի դեկտեմբերի 26-ի թիվ 1919-Ն որոշման մեջ փոփոխություններ և լրացումներ կատարելու և ՀՀ մարզպետարաններին գումար հատկացնելու մասին» թիվ 1657-Ն որոշմամբ, որի թիվ 4 հավելվածի համաձայն «Այլ ընթացիկ դրամաշնորհներ համայնքներին» հոդվածով ՀՀ մարզպետարաններին կհատկացվեն ռազմական դրության պայմաններում տեղական ինքնակառավարման մարմիններում անձանց աջակցության գումարներ։

1. Առաջարկվող կարգավորման նպատակը,

Կատարելով փոփոխություններ Վանաձոր համայնքի 2020 թվականի բյուջեի եկամտային և ծախսային մասերում, բյուջեի 1256 տողի «Պետական բյուջեից համայնքի վարչական բյուջեին տրամադրվող այլ դոտացիաներ» եկամտատեսակով կնախատեսվի անհրաժեշտ ֆինանսական միջոց վերը նշված որորշմամբ հատկացված գումարի չափով:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխությունների արդյունքում ակնկալվում է կարգավորել ռազմական դրության պայմաններում համայնքի տուժած անձանց սոցիալական հարցերը: